CELEX: 62020TN0587
Language: mt
Date: 2020-09-24 00:00:00
Title: Kawża T-587/20: Rikors ippreżentat fl-24 ta’ Settembru 2020 – MO vs Il-Kunsill

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/55
            
         
      Rikors ippreżentat fl-24 ta’ Settembru 2020 – MO vs Il-Kunsill
      (Kawża T-587/20)
      (2020/C 433/70)
      Lingwa tal-kawża: il-Franċiż
      
         Partijiet
      
      
         Rikorrent: MO (rappreżentant: A. Guillerme, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Awtorità tal-Ħatra tad-19 ta’ Novembru 2019 li tassenja mill-ġdid lil MO lejn id-diviżjoni ta’ traduzzjoni tal-lingwa Rumena;
               
            
                  —
               
               
                  tannulla r-rapport ta’ evalwazzjoni 2019 tar-rikorrenti;
               
            
                  —
               
               
                  tikkonstata l-aġir illegali tal-amministrazzjoni fil-konfront tagħha mill-2016 u tikkundanna lill-konvenut għall-ħlas ta’ EUR 277 371,36 għad-dannu subit;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors, ir-rikorrenti tinvoka tliet motivi.
      
                  1.
               
               
                  L-ewwel motiv, f’dak li jirrigwarda l-annullament tad-deċiżjoni li tassenjaha mill-ġdid lejn id-diviżjoni ta’ traduzzjoni tal-lingwa Rumena, ibbażat fuq il-ksur tad-dritt ta’ premura. Dan il-motiv huwa maqsum f’żewġ partijiet.
                  
                              —
                           
                           
                              L-ewwel parti, ibbażata fuq l-allegazzjoni li d-deċiżjoni ta’ assenjazzjoni mill-ġdid la tosserva l-interess tas-servizz, la l-interess tar-rikorrenti u lanqas il-prinċipju ta’ ekwivalenza tal-pożizzjonijiet;
                           
                        
                              —
                           
                           
                              It-tieni parti, ibbażata fuq in-nuqqas ta’ osservanza tad-dritt għal smigħ qabel l-adozzjoni tad-deċiżjoni li tiġi assenjata mill-ġdid.
                           
                        
            
                  2.
               
               
                  It-tieni motiv, f’dak li jirrigwarda l-annullament tad-deċiżjoni dwar l-assenjazzjoni mill-ġdid tagħha lejn id-diviżjoni ta’ traduzzjoni tal-lingwa Rumena, ibbażat fuq il-ksur tad-dritt għal smigħ. Dan il-motiv huwa maqsum f’żewġ partijiet.
                  
                              —
                           
                           
                              L-ewwel parti, ibbażata fuq il-ksur tad-dritt għal smigħ qabel billi ma ġewx ikkomunikati lir-rikorrenti l-punti li jippermettulha tiddefendi ruħha b’mod utli;
                           
                        
                              —
                           
                           
                              It-tieni parti, ibbażata fuq żbalji ta’ fatt u fuq żball manifest ta’ evalwazzjoni li huwa vvizzjat bihom ir-rapport ta’ evalwazzjoni 2019 tar-rikorrenti.
                           
                        
            
                  3.
               
               
                  It-tielet motiv, f’dak li jirrigwarda l-kumpens għad-dannu evalwat, bla ħsara għal żieda jew għal tnaqqis matul il-proċedura, f’EUR 277 371,36, u bbażat fuq l-aġir u d-deċiżjonijiet illegali tal-Kunsill. Dan il-motiv huwa maqsum f’ħames partijiet.
                  
                              —
                           
                           
                              L-ewwel parti, ibbażata fuq l-illegalità tal-aġir tal-amministrazzjoni matul u wara l-investigazzjoni amministrattiva dwar fatti ta’ fastidju fil-konfront tar-rikorrenti;
                           
                        
                              —
                           
                           
                              It-tieni parti, ibbażata fuq l-illegalità tad-deċiżjoni ta’ assenjazzjoni mill-ġdid fl-oriġini tad-dannu li r-rikorrenti titlob il-kumpens tiegħu;
                           
                        
                              —
                           
                           
                              It-tielet parti, ibbażata fuq in-nuqqas ta’ attestazzjoni tar-rikorrenti fl-okkażjoni tar-riforma statutorja tal-2014;
                           
                        
                              —
                           
                           
                              Ir-raba’ parti, ibbażata fuq il-ksur tad-data medika tar-rikorrenti;
                           
                        
                              —
                           
                           
                              Il-ħames parti, ibbażata fuq l-illegalità tal-eżerċizzju ta’ evalwazzjoni 2019.